Кръг преговори Доха


Начало на кръга преговори 
След провеждането на Уругвайския кръг преговори в рамките на ГАТТ през 2001 година в Доха, Катар се дава началото на нов кръг преговори в рамките на новосъздадената Световна търговска организация.

Декларацията от ноември 2001 на Четвъртата Министерска Конференция в Доха, Катар, дава мандат за преговори по набор от теми и допълнителни функции, включително въпросите, свързани с прилагането на действащите споразумения.

След неуспеха на преговарящите страни членки и генералния директор да доведат преговорите в рамките на Кръга до успешен завършек, на 24 юли 2006 г. преговорите бяха временно прекратени. Моментът на продължаването им не е определен.

Съдържание на преговорите 
Преговорите включват тези по селското стопанство и услугите, които започват в началото на 2000 г.

Петата министерска конференция в Канкун, Мексико през септември 2003 г. е планирана като среща за „зашиване“ на отстъпките, в която членовете да постигнат съгласие как да бъде приключен преговорният процес. Срещата обаче е помрачена от разминавания по селското стопанство, включително памука, и завършва без постигане на напредък по „въпросите от Сингапур“. Реален напредък по въпросите от Сингапур и селското стопанство няма до ранните часове на 1 август 2004, когато се стига до редица решения на Общия съвет (често наричани Юлски пакет). Пропуска се първоначалния краен срок от 1 януари 2005. Настоящият неофициален краен срок, поставен от страните е завършване на преговорите в края на 2006 г.

Преговорите се провеждат в Комитета по търговски преговори и неговите органи. Допълнителната работа по работната програма се провежда в други съвети и комитети на СТО.

Министрите също така приемат и обвързващо решение по прилагането – проблеми, с които се сблъскват развиващите се страни при прилагането на настоящите споразумения на СТО.

Работна програма на декларацията 
Декларацията от Доха включва списък от 20 теми, за повечето от които е необходимо провеждането на преговори. Останалите въпроси предвиждат осъществяване на дейности по „прилагане“, анализ и мониторинг:

 Преговори с областта на селското стопанство
 Преговори в областта на услугите
 Преговори за достъп до пазара на неселскостопански стоки
 Преговори и други въпроси, свързани с ТРИПС
 Подготовка за преговори в отношенията търговия – инвестиции
 Подготовка за преговори при взаимодействията между търговията и политиката по конкуренцията
 Подготовка за преговори във връзка с прозрачността при държавните поръчки
 Подготовка за преговори във връзка с търговските улеснения
 Правила на СТО по отношение на преговорите във връзка с антидъмпинговите мерки
 Правила на СТО по отношение преговорите във връзка със субсидиите
 Правила на СТО по отношение преговорите за регионалните търговски споразумения
 Преговори в областта на уреждането на спорове
 Преговори за връзката на търговията с околната среда и други въпроси
 Работа на Общия съвет в областта на електронната търговия
 Работа на Общия съвет в областта на малките икономики
 Нова работна група по търговия, дълг и финанси
 Нова работна група по търговия и трансфер на технологии
 Работа на Общия съвет и Секретариата по техническо сътрудничество и изграждане на капацитет
 Работа на различни органи по отношение на най-слабо развитите държави
 Работа на различни органи по отношение на специалното и диференцираното третиране

Вижте също 
 Световна търговска организация – кръгове преговори
 Юлски пакет договорености

Външни препратки 
 Текст на министерската декларация
 Министерство на икономиката и енергетиката - микросайт на юлския пакет договорености

Световна търговска организация
Доха
Външна политика на Катар